**Доклад 16.01. 2017 ел.**

**Иске Эсләк авыл җирлегенең еллык отчеты.**

Хөрмәтле авылдашлар, Үтәгән һәм Иске Эсләк авыл гражданнары, үзенең бик күп төрле мәшәкатьләре һәм төрле шатлыклы, куанычлы,борчулы вакыйгалары белән тагын бер ел үтеп китте.

Белгәнебезчә, Россия Федерациясенең һәм Татарстан Республикасының Конституцияләре нигезендә безнең җәмгыятьтә җирле хакимиятнең бердәнбер чыганагы булып – халык санала. Хакимиятне халык сайлый һәм ул- халык мәнфәгатьләренә хезмәт итәргә бурычлы. Менә шуның өчен дә җирле хакимият органнары уз эшчәнлекләрендә халык каршында җаваплы.

Мин,авыл җирлеге башлыгы булып эшләү дәверендә,менә сезнең алда 3нче тапкыр отчет бирәм.

Иске Эсләк авыл җирлеге Советы үзенең Уставы нигезендә урындагы мәсьәләләрне,традицияләрне исәпкә алып ,үзебезнең биләмәдәге барлык оешмаларны,учреждениеләрне ,фермер хуҗалыкларын, сәүдә нокталарын, барлап, бюджетыбызны формалаштырып, шушы территориянең үсешен, алга китешен хәл итү өстендә эшли. Шулай ук җирле үзидарә органнарының бурычы территориянең социаль-икътисадый үсешен тәэмин итүдән, халыкның яшәеше-көнкүреше өчен уңайлы шартлар тудырудан һәм тормыш шартларын даими камилләштерүдән гыйбарәт.

Яңа елга аяк басканда без искесенә йомгак ясарга, нәтиҗә чыгарырга һәм алга таба планнар кабул итәргә тиешбез.

Халык мәнфәгатъләрен алга сөрү өчен , беренче чиратта халык турында дөрес мәгълүматка ия булу мөһим.

2017 нче ел башына, Иске Эсләк җирлеге Советы составына кергән Үтәгән һәм Иске Эсләк авылларында барлыгы 336 хуҗалык исәпләнә. Иске Эсләктә 186,Үтәгәндә 150 хуҗалык бар. 2 авылның 263 йортында кешеләр яши: Иске Эсләктә- 150,Үтәгәндә-112, ә җәйге чорда гына яши торган йортлар: 50, Иске Эсләктә -21, Үтәгәндә -29.

Авылның демографик хәленә килгәндә, бүгенге көндә ике авылда – 561 кеше. Иске Эсләктә -325, Үтәгәндә- 236. Ир-атлар -269, Иске Эсләктә -162, Үтәгәндә -107,хатын-кызлар-292, Иске Эсләктә -163, Үтәгәндә -129. Авыл җирлегендә үлүчеләр саны кызганычка каршы туучылардан артык. 2016 елда 12 кеше вафат булды, Иске Эсләктә -8, Үтәгәндә -4. 2016 елда авыл җирлеге буенча 4 бала туды.Иске Эсләктә -2, Үтәгәндә – 2 бала туды.

18 яшькә кадәрге 97 бала , Иске Эсләктә -60, Үтәгәндә -37. Бүген көндә Иске Эсләк балалар бакчасына һәм Үтәгән башлангыч мәктәп -балалар бакчасына( школа-сад) -12 бала йөри. Иске Эсләктә -13, Үтәгәндә –башлангыч мәктәптә-4, балалар бакчасында-8 бала һәм өйдә генә тора торган-12 бала бар. Кадыбаш урта гомумбелем бирү мәктәбенә-41 укучы йөри. Иске Эсләктән -26, Үтәгәннән -15. 2016 елда 1 сыйныфка-6 бала укырга керде. Иске Эсләктә -4, Үтәгәндә -2 . 11 сыйныфны тәмамлый- 5 укучы. Иске Эсләктә -3, Үтәгәндә -2. Хәрби хезмәттә-3 егет хезмәт итә.

Студентлар-24: Иске Эсләктә -13, Үтәгәндә -11. 2017 елга Бөек Ватан сугышы ветераны берәү калды. Ул Үтәгән авылында Җиһаншин Солтангали Хади. 23 тыл ветераны- Иске Эсләк авылында -9 кеше, Үтәгән авылында 14 кеше, әфганчылар -2. Эшче хезмәткәрләр (төрле тармакларда )- 198, Иске Эсләктә -109, Үтәгәндә -89.Әгерҗе Агро-Кама агрофирмасының өченче филиалында 39 кеше игенчелек һәм терлекчелек тармагында эшли. 80 яше тулган өлкәннәргә социаль ярдәм күрсәтүчеләр 10 кеше .

Пенсионерлар 195.Шул исәптән - Иске Эсләктә -99, Үтәгәндә -96. 80 яше тулган өлкән кешеләр 43 . Иске Эсләктә -22, Үтәгәндә -21.Үтәгән авлында 103 яшен тутыручы Насырова Нәсиха әби яши,быел Яппарова Зөһрә әбигә 100 яшь тула,ул бүгенге көндә Девятерня авылында оныгы тәрбиясендә яши. Тагын да сәламәтлек телик аларга. Барлыгы сәламәтлеген югалткан 66 инвалид исәпләнелә: Иске Эсләктә -40, Үтәгәндә -26. Милләт буенча бездә нигездә татарлар , ә 20 кеше башка милләттән.

Иптәшләр! Авыл җирлегенең төп бурычы- ул җирлектәге халык белән эшләү. Устав нигезендә авыл җирлеге администрациясе 32 ләп төр эшчәнлек белән шөгыльләнә.Мин бу турыда сезнең алда кабатладым инде. Шулай да тагын бер тапкыр әйтергә уйладым. Моңа бюджет үтәлеше, аз керемле гаиләләрне социаль яклау, территорияләрне төзекләндерү һәм яшелләндерү буенча мероприятияләр оештыру, урамнарны яктырту, пожар куркынычсызлыгы таләпләрен үтәү, авылларыбызны электр, газ, җылылык, су белән тәэмин итү кебек эшләр керә. Бу эшләр авыл җирлеге администрациясе тарафыннан норматив документлар әзерләү, халык белән очрашулар һәм җыеннар оештыру, авыл җирлеге башлыгы тарафыннан халыкны шәхси кабул итү, телдән һәм язмача кергән гаризаларны караудан гыйбәрәт. Шуңа күрә авылдашларыбызның яшәешен, көнкүреш шартларын һәрдаим контрольдә тоту, алар белән аралашу безнең көн үзәк мәсьәләләребезнең берсе булып тора. Бүген 2017 -2019 елларга бюджет кабул итү турында, милеккә салым һәм җиргә салым турында, җирле үзидарәнең территориядә законлылыкны һәм хокук тәртибен саклау өлкәсендә терроризм һәм экстремизмга каршы көрәштә хезмәттәшлек итүе турында; җәмәгать тәртибен саклау турында һәм башка мәсьәләләр актуаль булып тора. Барыбыз да беләбез: авыл җирлеге советының төп эшчәнлеге, бюджет һәм финанс өлкәсен дөрес юнәлештә алып бару, хосусый керемнәрнең планын үтәү, салымнар җыю һәм контрольдә тоту. Иске Эсләк авыл җирлегенең 2016 елгы бюджеты \_3\_ млн.\_\_617\_\_\_мең \_\_323\_\_\_\_ сум тәшкил итте. Без шушы бюджет буенча хезмәт хакы, электр энергиясенә, газга , телефонга түләүләргә сыештык. Иске Эсләк авыл җирлеге буенча бюджетның бер өлешен тәшкил итүче үз керемнәребез план буенча 630 мең сум иде, бу 110 % ка үтәлде.

Бюджеттан тыш керемнәр буенча да без яхшы гына күрсәткечләргә ирештек. Халык су налогы, үзара салымны даими түлиләр. Җыелган акчалар банкка тапшырыла.

Белгәнебезчә, авыл советларында элек-электән үзарасалым җыю эше башкарылган. Үзара салымны референдумда кабул иттек. Үзара салым турында карар кабул ителгәннән соң, гражданнар билгеләнгән сумма түлиләр һәм акчалар җирлек бюджетына керә. Әлбәттә, барлык акчалар кырыс контроль астында тотыла. Җирлек башлыгы елына бер мәртәбә халык каршында үзара салым акчаларының максатчан тотылуы турында хисап ясый. Белгәнегезчә, 2015 елның 22 мартында үткән референдум нәтиҗәләре буенча җыелачак сумманы, акча җыю тәртибен һәм әлеге акчалар хисабына хәл ителергә тиешле сораулар исемлеген билгеләнде.2016 елда субсидия белән бергә безнең үзара салым акчасы барлыгы 645 000 сум булды, шуннан халыктан без җыйган салым – 129 мең сум булса, Республикадан - 516 мең сум акча кайтты. Бүленеш түбәндәгечә:

2016 елда Иске Эсләк авыл җирлеге буенча

үзара салым акчаларының бүленеше

|  |  |  |  |  |
| --- | --- | --- | --- | --- |
| № п/п | Эш төре | Эш төре буенча бүленеш мең.сум | Шул исәптән | |
| Халыктан җыелган үзара салым акчасы | бюджета Республика бюджетыннан |
| 1 | Иске Эсләк авыл башындагы чүплекне бетерү | 50,0 | 10,0 | 40,0 |
| 2 | Иске Эсләк авылы Яшләр урамы н ремонтлау. ( икенче квартал) | 200,0 | 40,00 | 160,00 |
| 3 | а)Урам утларына Кабел ОПВ-10 5 нче провод сузу өчен.  Иске Эсләк авылы  -Үзәк урам  - Яшләр урамы  - Мәткәп  -Клуб урамы  Үтәгән авылы  -Үзәк урам  - б) эшләгән эш өчен. | 120,00 | 24,00 | 96,00 |
| 4 | Янгын куркынычсызлыгы –Иске Эсләк һәм Үтәгән авылларында янгын сүндерү машиналарына аккамуляторлар , пожарныйларга хезмәт хакы түләүгә) | 30,00 | 6,00 | 24,00 |
| 5 | Үтәгән авылында йорт тирәләрендә зур топол агачларын кистерүгә  ООО «Стройка» белән килешү төзелгән, акчасы күчерелгән. | 60,00 | 12,00 | 48,00 |
| 6 | Тракторга запчаст ,ягулык алуга | 60,00 | 12,00 | 48,00 |
| 7 | Суны карап торуга ,ВНБ ларга насос алу,ремонтлау. | 125,00 | 25,00 | 100,00 |
| **8** | **Барысы** | **645,00** | **129,00** | **516,00** |

Хөрмәтле җәмәгать, 2016 елда эшләнгән икенче зур эшебез 2 авылда да зиарат коймаларын тотып бетерү иде. Узган отчетта без сезгә 217 000 сум акча кайтачагы, ул зиаратлар өчен планлаштырган, язга чыккач бу эшне тулысынча йомгаклаячакбыз дигән идек. Менә шул акча безнең счетка кучте. Үтәгән авылы зиараты өчен 120 м койма эшләнәчәк. Аның материаллары сатып алынды, эшләнәчәк эшләр турында сөйләшү алып барылды, май аенда эш төгәлләнәчәк. Сләк зиаратының алгы өлеше 220 метр калай койма белән эшләнде, чүп салу контейнеры да койма белән уратылып алынды.

Авыл җирлеге территориясендә яшәүче халык үз үтенечләре белән Советка һәм башкарма комитетка мөрәҗәгать итә. Халыктан кергән үтенечләр күп төрле. Билгеле, без кулдан килгән кадәр бу проблемаларны хәл итәргә тырышабыз. Шуны да әйтәсе килә: район пенсия фонды, социаль яклау хезмәткәрләре килеп тә авыл кешеләренә ярдәм итә. Шул уңайдан безгә һәрвакыт киңәшләре, материал ярдәмнәре өчен бүген барыбыз исеменнән районыбыз башлыгы В.В.Макаровка, депутатыбыз Р.Т. Нурисламовка һ.б. җитәкчеләргә рәхмәт дибез

.

**Авыл җирлегендә эшләп килүче оешмаларның эшчәнлеген анализ**

**Авыл хуҗалыгы тармагы**

Авыл җирлеге советы үз территориябездә урнашкан барлык бюджет учреждениеләре белән һәм башка объектлар белән тыгыз элемтәдә тора һәм нәтиҗәле эшен алып бара. Даими рәвештә учреждение житәкчеләре белән планеркаларда эшләгән эшләргә анализ ясау, алга таба эшлисе эшләрне планлаштыру , хезмәт дисциплинасы, эшкә караш турында, чисталык һәм башка мәсьәләләр турында сүз алып барабыз.

Сүземне авыл җирлегендә урнашкан Әгерҗе Агро-Кама агрофирмасы 3 нче филиалының эшчәнлеге турында дәвам итәсем килә. Иске Эсләк һәм Үтәгән авылларында терлекчелек биналары, ашлык –ашлама саклау складлары урнашкан. Агрофирмада 39 кеше хезмәт күрсәтә. Авыл советы үзенең эшен агрофирма белән берлектә алып барырга тырыша. Агрофирма җитәкчеләре кирәк вакытта ярдәм итәләр,халыкка салам, башка терлек азыгы хәзерләүдә булышалар. Спорт-мәдәни чаралар уздырганда үз өлешләрен кертәләр.Безнең авылларда яшәүче халык үзләренең милке булып торган пай җирләрен килешү нигезендә агрофирма хуҗалыгына арендага биргән иде. Безнең территориядә агрофирманың булуы шунысы белән дә куанычлы.

2016 елда да хокумәтебез авыл хужалыгын кутәрү өлкәсендә, төрле программалар тәкъдим итү белән эшен дәвам итте. Шәхси хужалыкларга ярдәм – сыер асраучыларга 1 сыерга 3000 куләмендэ , 3 яштән зур бияләргә дә 3 әр мең сум акчалата субсиядия бирелде.

2016 елның 1 гыйнвар күрсәткечләре буенча, хуҗалыкларда быел- 406 баш мөгезле эре терлек (шулар исәбендә –быел 134 сыер-), 20 ат,26сарык, 10кәҗә, 966 кош, 235 умарта исәпләнә.

Ил табынын баетуда кумәк хужалык белэн беррәттән,шәхси хужалыклар да узләреннән зур өлеш кертәләр.Сөт , ит кебек авыл хужалыгы продуктлары сатып, алар узләренен гаилә бюджетларын ныгыталар

Безнең җирлектә ике авылда да сөт җыю оештырылган. Иске Эсләк авылында Мухаметшина Илсөяр, Үтәгән авылында Ситдикова Илмира. 2016 елда Иске Эсләк буенча барысы 70 714 литр сөт жыелып халыкка уртача 1 литры 15 сум 08 тиеннән 1  066 367 су, акча бирелде. Үтәгән буенча 84 426 литр сөт жыелып, 1 литры 15 сум 30 тиеннән 1 296  414,30 тиен халыкка табыш керде. 2016 елда иң күп сөт сатучы хуҗалыклар:

**Иске Эсләктән**

1.Шайдуллатов Марат- 10 616 , 160 089 сумлык

2.Садриев Илгиз - 9 490 литр, 143 109 сумлык

3.Япарова Раилә- 7 456 литр, 112 436 сумлык

**Үтәгәннән:**

1.Аминов Миргалим – 33 125 литр, 513 352 сумлык

2.Гатауллин Рафаил-4 820 литр, 73 851 сумлык.

3.Муллахметов Илсур – 4 652 литр, 71 208 сумлык

Хөрмәтле авылдашлар, бүген авыл җирендә яшәүче һәркем  диярлек нинди дә булса шәхси эш башкаруга алынган булырга тиеш. Булсын ул эшмәкәрлек, я булмаса крестьян-фермер хуҗалыгы. Ни генә булмасын,  дәртенә керешкән, димәк морадына ирешкән дигән сүз бит.

Безнең авыл җирлегендә бүгенге көндә ике фермер хуҗалыгы бар. Бу артмады да кимемәде дә. Иске Эсләк авылында Садриев Илдус һәм Рәмзияләр хуҗалыгы. Аларның хәзерге көндә мөгезле эре терлек саны- 25 баш. Ә Үтәгән авылы буенча Аминов Миргалим һәм Галина, үз хуҗалыкларында гаилә фермасы төзеп, 26 баш үгез үстерәләр һәм 6 баш савым сыеры бар. Шул ук вакытта 35 га җир әшкәртеп яхшы гына уңыш алдылар. Аларның эшчәнлеге турында “Әгерҗе хәбәрләре” газетасында мактап язылган мәкаләләрне дә укыдык. Шулай ук КФХ хуҗалары ике авылда да үткәрелгән һәр чарага ел дәвамында даими ярдәм итеп торалар. Шуңа күрә бу гаиләләргә зур рәхмәт белдерәсем килә.

Иске Эсләк авылында барыбызга да бик зур үрнәк булып Керимов Илкин тора. Авылыбызда чын үз көчләре белән тырышучы гаилә бу. Илкин пилорамасында күп кенә кеше эшли. Авыл халкын пычкы чүбе, утын,яхшы агач материалы белән даими тәэмин итеп тора.Илкин турында тагын шуны да әйтәсем килә: ул ел саен сабантуйларга, Яңа елга һәм башка бик күп төрле чараларга пиломатериал, акчалата даими ярдәм итеп тора. Сезнең исемнән Илкингә һәм бу гаиләгә эшләрендә һәм тормышларында зур уңышлар телик.

Билгеле, соңгы елларда күп кенә шәхси хуҗалыкларда да терлек асрау буенча һәм җитештерелгән продукцияләрен базарларда,шулай ук район советы һәм авыл хуҗалыгы идарәсе оештырган ярминкәләдә дә уңышлы гына катнашып киләләр.

Иптәшләр,авыл җирлеге территориясендә урнашкан башка бюджет учреждениеләренең эшчәнлегенә аерым тукталып китик.

**Мәгариф өлкәсендә.**

Һәр ике авылда да балалар бакчасы эшли. Иске Эсләк балалар бакчасына һәм Үтәгән башлангыч мәктәбе -балалар бакчасына -25 бала йөри. Иске Эсләктә -13, Үтәгәндә –башлангыч мәктәптә-4 ,балалар бакчасында-8. Бакча мөдирләре Йосыпова Гөлназ Сәгыйт кызы, Хисматуллина Әлфия Зәки кызлары. Бакчада,мәктәптә эшләүчеләр үз эшләренең осталары. Тәрбия эшләре программа нигезендә алып барыла. Балалар үз вакытында ашыйлар, уйныйлар, йоклыйлар.Бакча эшчеләре үзләренең төп эшләреннән тыш җәмәгатъ эшләрендә дә актив. Мәктәп чиста, җылы, якты, зәвыкъ белән бизәлгән. Балаларга белем һәм тәрбия бирергә барлык шартлар да бар.

Безнең 1-11 сыйныф укучылары 41 укучы. Иске Эсләктән- 26 ,Үтәгән авылыннан 15 укучы күрше Кадыбаш мәктәбендә белем алалар.

**Медицина өлкәсе.**

Медицина өлкәсенә килгәндә бүгенге көндә ике авылда да фельдшер – акушерлык пунктлары бар. Штатта югары категорияле 3 фельдшер хезмәт куя. Иске Эсләк авылы буенча Залилова Гөлия Шәфиковна, Гафарова Гөлчәчәк Билаловна, Үтәгәндә Шаймарданова Зөлфия Махтуровна эшли. Фельдшер – акушерлык пунктларында ел дәвамында кеше кабул ителде һәм 45345 авыруның өенә барып ярдәм күрсәтелде. 2016 елда медпунктта врачлар катнашында җирлектәге тыл һәм сугыш Ветераннарына медицина күзәтуе үткәрелде. \_\_120\_\_\_ кеше диспансеризация үтте. Бу тикшеренүгә җитди һәм тиешле рәвештә карарга кирәк. Шунысы куанычлы- 2016 елда фельдшерларыбыз тырышлыгы һәм авыл җирлеге ярдәме белән диспансеризация май аена төгәлләнде. Быел да исемлек билгеле,шуңа күрә хәзердән үк тикшерүне башлап, ел азагын көтми-сузмый тиз арада үтеп бетерсәгез иде.

**Мәдәният- халыкка культуралы хезмәт күрсәтү**.

Җирлектә ике мәдәният йорты бар. Мөдирләре Ханов Камил һәм Габдрахманова Рәмзилә, оештыручы һәм китапханәче Ханова Миләүшә.

Ел башыннан “Яңа ел “, бәйрәме үтте. Яңа туган баладан алып 18 яшькә кадәр һәр балага авыл җирлеге тарафыннан 100 данә “Кыш бабай” күчтәнәче өләшенде. Авылда мәктәп, мәдәният йорты бердәм булып эшлиләр. Матур традиция булып бик күп бәйрәмнәр бергә үткәрелә: Яңа ел, 23 февраль, 8 март, нәүрүз, җиңү көне, әниләр бәйрәме. Март азагында кышны озату кичәсе оешкан төстә уза.

2016 ел Бөек Җиңүнең 71 еллык бәйрәме билгеләп үтелде. Сугыш һәм тыл ветераннарына күчтәнәч- бүләкләр өләшенде.

Һәйкәлләргә өлешчә ремонт ясалды. 9 Май- Җиңү бәйрәме ике авылда да зур күләмдә , оешкан төстә, әзерлекле үтте.

Милли бәйрәмебез Сабантуй да халыкка охшарлык итеп барлык авыл активын, мәктәп коллективы белән үткәрергә тырышабыз.

2016 елның 30 сентябрьдән 9 октябрьга кадәр өлкәннәр декадасы булып узды. Авыл җирлеге территориясендә урнашкан барлык учреҗдение зур өлеш кертеп, өлкәннәргә хөрмәт күрсәтте. Ике авылда да мәдәният клубларында авылның барлык өлкән кешесен җыйнап “ Картаямени соң йөрәк!” дип исемләнгән бик матур чәй табыны артында кичә узды. Безнең авыл жирлегегендә ярдәмчесез, караучысыз калган карт-карчыкларны кайгырту мәсьәләсе дә ныклы күзәтү астында тора.

Иске Эсләк һәм Үтәгән авылларында үз йортларында ялгыз яшәуче пенсионерлар – 40 лап кеше, шулардан 26 кеше баласыз ялгызлар. Ялгыз әбиләрне караучы 2 социаль работнигыбыз бар, шулар арасында урын өстендә ятучысы да, өеннэн чыгып йори алмаучысы да бар. Аларга тырыш һэм авыр хезмәтләре өчен өлкәннәр бик рәхмәтле. Бүгенге көндә Республикада “ Ялгыз карт-карчыкларны тәрбия ал” дигән программа эшләп килә. Ә Иске Эсләк авылында 2 шәфкатле апалар- Файзуллина Илсояр һәм Тимершина Нурияләр ничәнче ел инде бөтенләй чит –ят булган карчыкларны үз инициативалары белән алып тәрбиялиләр. Рәхмәт аларга.

**Почта-элемтә**

Шулай ук безнең җирлектә почта бүлекчәсе бар. Почта хезмәткәрләре Шакирова Гөлнара,Шакирова Рәзилә, Давлетшина Фәнияләр тарафыннан авыл пенсионерларына барлыгы 2016 елда 193 пенсионерга 2 млн 389 998 сум пенсия таратылган. 2016 елда безнең авыл җирлегендә 159 696 сумлык төрле социаль пособияләр түләнгән. Авыл халкы вакытлы матбугатъка да языла . 2016 елга барлыгы 470 лап газета һәм журнал яздырталар. Шул исәптән 102 - “Әгерҗе хәбәрләре” , 21- “Яңарыш” , 347 – төрле газета-журналлар.Авыл халкы почта хезмәткәрләренә зур рәхмәтле. Чөнки пенсияләр вакытында бирелә. Утка-газга түләүне вакытында эшләп була. Шулай да югары оешмалар тарафыннан элемтә бүлегенә зур гына ярдәм кирәк.

**Сәүдә өлкәсе**

Авыл җирлегендә 2 райпо кибете- кибетчеләр Сафиуллина Лена һәм Гиззатуллина Флүзия , 2 шәхси кибет-Гафарова Илгизә, ,Мингазов Фәрит уңышлы гына халыкка хезмәт күрсәтә. Азык- төлек һәм конкүреш товарлары авыл халкынын мәнфәгатьләрен кайгыртып кайтартыла.

Ике Авылда да үткәрелгән һәр чарага ел дәвамында шәхси кибет хуҗалары даими ярдәм итеп торалар.

**Дин һәм әхлак**

Халкыбызның рухи байлыгын баету буенча авылларда мәчетләр эшли. Авыл Советы авыл мәчет мәхәлләсе белән тыгыз элемтәдә тора. Мәчет картлары яшьләр белән эшләүдэ, авыр гаиләләр белән эшләгәндә безгә ярдәмгә киләләр. Бик акыллы,тыйнак Муллаларыбыз бар.Иске Эсләктә Башаров Наил, Үтәгәндә Муллахметов Рамисләр.Алар кешене соңгы юлга озату,балага исем кушу,никях ашларын дини йолаларга туры китереп башкаралар. Авылларда менә берничә ел инде матур гадәт яши. Һәр елны бер хуҗалык бөтен аылның карт-карчыларын җыеп мәчетләрдә корбан ашлары уздыра. Иске Эсләк авылындагы зиарат чисталыгы ягыннан,тәртибе ягыннан тирә –яктагы авылларга да үрнәк булып тора.Мәчет картлары, авылдашлар белән берлектә, язын һәм көзен зиратта өмәләр оештырдылар. Карт агачлар, теләсә кая таралып үскән чыбык-чабыклар киселде. Ә менә Үтәгән авылы бу эштә шактый аксый әле.Менә бу турыда Үтәгән авылы халкы белән очрашып, аерымсөйләшәсе булыр.

**Су белән тәэмин итү.**

Авылыбызда ел саен су проблемасы туып тора. Әле артезиан башнясында су суырту насослары яна, әле башкасы. Буген бу мөмкинлектән 2 авылда 262 хуҗалык файдалана. Йортларыбызның 99% нда су өй эченә үткәрелгән, күбесенең мунча һәм терлек абзарларына да кертелгән. Белгәнебезчә, 2 авылда да су башняларына 2 шәр насос эшләп тора. Шулай да җитәкчеләр үзләре генә белә торган мәсъәләләр җитәрлек. Суның чисталыгына анализ ясаткан өчен, бүгенгесе көндә 10630 сум бирәчәгебезне түләдек. Шунысы куанычлы: бүген запаста өр яңа 2 насос бар.

**Газ белән тәэмин итү.**

Авылда һәр йортта газ яна, җылы. Бу өлкәдә чын белемле,үз эшенең остазы Салихов Марс Фатыйх улы эшли. Көннең теләсә кайсы вакытында да чакыруларга килеп җитә. Аңа ,үзенең эш дәверендә ике авыл халкыннан да бернинди дә шелтәләү сүзләре әйтелгәне юк. Рәхмәт.

**Юллар.**

Кыш көне асфальт юлны көн-төн “Брус” дигән оешма тарнспортлары чистарта. Бигрәк тә буранлы көннәрдә Үтәгән авылының амбарына кадәр,Сарапулга бара торган юлның Черново авылына кадәр дә ачалар.Бу-күп техника һәм күп чыгымнар таләп итә торган тармак.Үзебезнең җирлекнең дә тракторы бар. Кыш көне урамнарны кардан чистарту, башка эшләрне дә үз көчебез белән башкарырга тырышабыз.

**ЭКОЛОГИЯ**

Иске Эсләк авыл жирлеге экология куркынычсызлыгы,авыл жирлеге территориясенен санитар торышына житди игьтибар бирә, без авыл жирлеге территориясендә чисталык булдыру,төзекләндеру кагыйдәләренә таянып авылнын төзеклеге инфраструктурасын санитария хәлен яхшырту буенча да эш алып барырга тырышабыз. Һәр атнаның шимбә көне үзе яшәгән хуҗалык тирәсен чистарту көне итеп билгеләнде.

Отчет чорында район адм комиссиясе 1 тапкыр тикшерү үткәрде. Бездә барысы да тәртиптә, барысы да яхшы диеп булмый Әле без тиешле дәрәҗәдәге чисталыкка ирешә алганыбыз юк. Чүп түгү урыны билгеләнгән, шулай да үзләренең бакча башындагы чокырга чүп түгү очраклары, өйдәге җыентык суларны урамга чыгарып түгү очраклары, кибеттән алган вак – төяк әйберләрнең этикеткаларын, исерткеч эчемлек шешәләрен юл буена ташлап калдыру очраклары бар. Шулай ук авыл башларындагы, капка төпләрендәге, бакча артларындагы төзелеш материалларын, агачларыгызны, утыннарыгызны, ташларыгызны язга чыгу белән җыештыруыгызны сорыйм. Тирә ягыбыз чиста, матур булса үзебезгә дә күңелле. Йорт тирәләребезгә агачлар утыртыйк. Авылны яшелләндерү өстендә эшләүне дәвам итик.

Хөрмәтле авылдашлар, авыл җирлеге советының эше күп кырлы, үзенчәлекле һәм катлаулы. Бернинди бәя белән дә үлчәнелми торган эш. Без кемгәдер кисәтү ясап, шелтә белдерү өчен түгел,ә халыкка ярдәм итеп, проблемаларын хәл итеп, уртага салып сөйләшеп эшләргә тиешбез. Мин ышанам, менә бүген дә үзегезнең фикерләрегез, киңәшләрегез белән чыгыш ясарсыз дип ышанам.

Әйтеп үткәнемчә, авылда да бик матур, рәхәт, бай,тыныч,мул тормышта яшибез. Ләкин авыл картая, кеше саны кими. Билгеле, соңгы вакытларда күп кенә буш торган йортларга шәһәрдән күчеп кайтталар.Күченеп кайткан үрнәк гаиләләр турында берничә тапкыр әйтеп уздык инде, ләкин бүгенге көнгә икенче проблема килеп баса. Без белми дә калабыз, иртәгәсе көнгә әллә каян чит-ят кешеләр тормый торган йортларны сатып алып күченеп кайталар. Кем икәннәре дә билгесез,нинди тормыш алып баралар –билгесез. Хөрмәтле авылдашлар, йортларны кемгә сатасыз, кемнәр күчеп кайтачак,әйдәгез бергәләп сөйләшик. Ата-ана йортын, туган нигезне кемгә тапшырысыз,шул турыда уйланыйк.

**Куркынычсызлыкны тәэмин иту.**

Гражданнарыбызнын куркынычсызлыгын тәэмин иту,авыл жирлегенен һәм хокук саклау органнарын эшчәнлеген мөхим юнәлешләребезнен берсе санала. Жәмгыятебездә тәртип булсын дисәк,беренче чиратта узебез закон таләплэрен төгәл үтәргә,уз әйләнәсендә, кул астында булган кешеләрне тәртипкә чакырырга бурычлы.Илебездэ булган террорчылыкны булдырмау да узебезнен уяу булудан тора.Авылыбызда күренгэн төрле чит кешелэр,чит машиналар шик тудырганда,боларны кичекмәстән авыл жирлегенә яки полиция идәрәсенә хәбәр итуегез сорала. Менә 31 нче декабрьдә буган вакыйга. Урам тутырып сектантлар йөргән, без шуларны өйгә кертеп,закон буенча тыелган китапларны алып калдык. Күптән түгел мондый кешеләрне Түбән кама районында җаваплылыкка тарттылар. Һәрвакыт игътибарлырак булыйк.

Янгын куркынычсызлыгы авыл жирлегеннен ин авыр мэсъәләләренең берсе булып тора. Ике авылда да янгын сүндерүче штаты тотабыз. Машиналар җылы гаражда тора.Су белән тәэмин итүче башняларга электр энергиясенә, квартал саен су налогына түлибез.

Хөрмәтле авылдашлар! Карак берне ала, ә янгын барысын да. Янгын куркынычсызлыгы кагыйдәләрен утәсәгез иде. Кечкенә балаларга күз колак булыгыз, шырпы белән уйнамасыннар. Йортларыбызда янгын куркынычсызлыгы кагыйдәләрен үтәргә тырышыйк.

Эшлисе эшләр, алда зур бурычлар тора. Ходай беребезне дә рәхмәтеннән ташламасын. Йортларыбызга бәла-каза килмәсен, гаиләләребез исән-сау булсын.

Җәмәгать, тагын сезнең игътибарга шуны да җиткерәсе килә.

**2016 елда үзара салымнан җыелган акчага 2017 елда берничә төрле эш планлаштырдык:**

|  |  |  |
| --- | --- | --- |
| **№** | **Мероприятие төре** | **Үтәлү вакыты** |
| 1 | Ике авыл арасында иң начар урамны сайлап алып ,шул урамны ремонтлау. | 2017 |
| 2 | Суны карап тору | 2017 |
| 3 | Иске Эсләк һәм Үтәгән авылларында су башняларын койма белән әйләндереп алу . | 2017 |
| 4 | Иске Эсләк һәм Үтәгән авылларында чүп контейнерларын урнаштыру. | 2017 |
| 5 | Иске Эсләк һәм Үтәгән котельный биналарын теркәү. | 2017 |
| 6 | Янгын куркынычсызлыгы системасын булдыру. Яки гидрантлар урнаштыру. | 2017 |
| 7 | Иске Эсләк һәм Үтәгән авылларында чүплекләрнең әйләнә –тирәсен койма белән әйләндереп алу, тиешле дәрәҗәдә тоту. | 2017 |
| 9 | Үтәгән авылында яңа чүплек урынын тәртипкә салу. | 2017 |
| 10 | Үтәгән авылы зиараты өчен күпмедер өлешен койма белән әйләндереп алу | 2017 |
| 11 | Урам утлары | 2017 |

Чыгышымны тәмамлап шуны әйтәсе килә:

- җирлегебезгә, безнең мөрәжәгатьләргә игътибары очен Әгерҗе

муниципаль районы башлыгы Макаров В.В. ка аның командасына һәм барлык җитәкчеләргә,

- авыл җирлегендә хезмәт куючы барлык хезмәткәрләргә, җәмәгать

оешмалары җитәкчеләренә,

- авылның көн-күрешенә битараф булмаган җирлегебез халкына

аңлашып эшләгәнебез өчен зур рәхмәт.

Алдыбызда торган алдагы еллар, уңышлы, имин еллар булсын.

Беребезгә дә көтелмәгән кайгы-хәсрәтләр күрергә язмасын.

Авылларыбызда халык бүгенге кебек тыныч, матур тормышта яшәсен.

Барыбыз да сау-сәләмат, бәхетле булып, шат күңел белән матур

тормышта яшик.

Игътибарыгыз өчен рәхмәт

Кемнәрдә сораулар бар рәхим итегез!

**Иптәшләр! Бүгенге җыелышны башлау өчен килгән кешеләр саны җитәрлек.**

**Жыелышны башларга дигән тәкъдим бар. Кемнәр шул тәкъдимгә кушыла, кул күтәрүегезне сорыйм.**

**Бүгенге җыелышта 2 көн тәртибе тәкъдим ителә:**

1. **Еллык эшләгән эшкә отчет-анализ.**
2. **Төрлеләр.**

**Көн тәртибенә карата фикерләр, өстәмәләр, төшереп калдырулар кабул ителде.**

**Жыелыш 2 көн тәртибен раслады.**

**(Кул кутәрелә.)**

**Татарстан Республикасы**

**Әгерҗе районы**

**Иске Эсләк авыл**

**җирлегенең**

**2016 еллык**

**отчеты**

***16 январь 2017 ел***